Régen én is próbálkoztam vele, tetszettek benne a kis kék pontok, meg gondoltam a zsíros bőrömnek jó kis könnyű hidratálás lesz.
Hát nekem is borzalmas volt, fénylő réteg az arcomon, ugyanakkor meg nem hidratált. Én azóta nem is használok a márkától semmit, nem merek, ez nagyon elriasztott!
Bőrtípus: Kombinált | Bőrprobléma: Túlérzékenység | Korcsoport: 35-44 | Dátum: 2015. június 28.
Még régebben, nyaralás előtt vásároltam meg, gondolva hogy az úszómedence klóros szárító vizére majd kellemes hidratálást nyújt az arcomnak. Továbbá vonzó volt, hogy tubusos, kicsi, nem kell tégelybe nyúlkálni, így gadaságosan használható. Sajnos a ragacsos érzet nálam is állandó volt és a hidrátálás-bumm-ot, amit a neve ígér, sem váltotta be, még a nyaralás után sem. Ki is dobtam, mert nem ajándékoznám tovább jó szívvel senkinek sem.
thimics
Zsíros a bőröm, ezért gondoltam ez a krém jó lesz az arcomra, és nem lesz tőle még zsírosabb. Zsíros nem lesz, de ragacsos viszont igen. Érdekes, hogy ez a ragacsosság meg is marad. Nem szívódik be,még reggelre is megmarad a ragacsos érzet.
Bőrtípus: Zsíros | Bőrprobléma: Bőröregedés | Korcsoport: 45-54 | Dátum: 2014. március 17.
Igazából nem emlékszem, hogy kifejezetten jól hidratált-e, elterelte a figyelmemet a ragacsosság. Ennél a krémnél sem voltam türelmes, az tény, de nem villantott sokat egy hét alatt :) Lehet, hogy működik, de nekem nem vált be.
Használtam régebben, semmit sem ért, hidratáló hatása egyáltalán nem volt.
Bőrtípus: Kombinált | Bőrprobléma: Bőröregedés | Korcsoport: 45-54 | Dátum: 2013. július 13.
Anno kétszer is megvettem ha jól emlékszem, de minek?! Az ég világon semmit nem ért, bár ez akkoriban éppen elég is volt a bőrömnek..:) Nem tudom az új, tégelyes változat milyen lehet.
Nekem ezek az átlátszó zselék sosem jönnek be, mert jó, amikor felteszi az ember, de hamar elillan a hatásuk. Ez kivétel! főleg, ha vizes kézzel vagy nedves bőrre viszi fel az ember. Gyönyörűen kitelíti a bőrt és hosszú ideig úgy is marad. Gyakran alkalmazom vastagabb rétegben pakolásként, amikor nagyon dehidratált a bőröm. Sőt, nekem az ajkaimra is ez a csodaszer. Az ajakápolókból nincs olyan, amit ne próbáltam, volna, de a Carmexen kívül egyedül az jött be, hogy ezt a zselét kenem fel. Ettől nem cserepesedik ki a szám. Nekem ez igazi csodaszer. Állandóan használom, nem tudnék élni nélküle. Ha egy terméket vihetnék magammal egy lakatlan szigetre, akkor ez lenne az.
Kozmetikusom szerint túlszárítom/túlmattítom a bőröm felső rétegét, vízhiányossá vált, és csak még jobban termeli a zsírt önvédelemből. Ezért, a vízpótlás céljából gondoltam kipróbálni ezt a gélt. Megszüntette a bőröm húzódását, és sokkal puhább lett az arcom. Viszont nagyon ragacsos érzést hagy maga után, ezért csak este tudom használni. Azt hiszem, inkább valami mást fogok kipróbálni. A dekoltázsomon viszont csodát művelt, arra fogom elhasználni. Az illatát imádom.
Update: sajnos le kell pontoznom, a ragacsos érzésen kívül még kis fehér hólyagokat is gyullasztott az arcomra reggelre (az érzékeny, száraz orcákra, nem a zsírosabb T-vonalra), nem az én krémem.
Bőrtípus: Kombinált | Bőrprobléma: Bőröregedés | Korcsoport: >54 | Dátum: 2013. március 18.
nagy elvárásokkal vettem meg... nem kellett volna. nem rossz igazából, mert pattikat nem okozott, de az illata szerintem nagyon zavaró, és ragacsos maradt a bőröm utána vagy nem is tudom, nem jó érzés, nem jó állagot hagyott maga után. meg se próbáltam sminkelni rá. inkább elhasználom én is a kezemre, térdemre, dekoltázsomra, nyakamra.